Condusă cu 1-0 la seturi și cu break în al doilea, Simona nu a arătat precum un lider mondial, Halep repetând erorile din înfrângerea de la US Open (defensivă, fără să-și asume riscuri, ezitantă). Din acest punct al partidei, Simona a făcut un pas în față, câștigând teren cu fiecare schimb în fața puternicei Kaia Kanepi. Scoasă la tablă de jucătoarea din Estonia pentru a doua oară în decurs de câteva luni, Halep a trecut în cele din urmă testul (6-7(3), 6-4, 6-2), calificarea în turul doi de la Australian Open readucând zâmbetul pe fața locului 1 WTA (disputa a durat două ore și 11 minute). Urmează duelul cu Sofia Kenin (SUA - 37 WTA).





Ce a spus Simona Halep după victoria cu Kaia Kanepi





"Vă mulţumesc. Aţi fost extraordinari şi vă mulţumesc pentru susţinere, o atmosferă care m-a ajutat să câştigat meciul. Nu vreau să-mi amintesc de partida de la US Open. Azi, ştiam ce trebuie să joc împotriva ei, ştiam că este o adversară foarte dificilă. A trebuit să fiu tare pe picioare şi să cred că pot câştiga meciul. Sunt foarte fericită că pot juca în turul al doilea, în care merg cu multă încredere, pentru că nu e uşor să joci cu Kaia. Cu siguranţă şi turul următor va fi dificil, dar trebuie doar să mă întorc pe teren şi să dau tot ce am mai bun. Îmi place să fiu în Australia, pot spune că sunt pe jumătate australiancă, după patru ani cu Darren, căruia îi mulţumesc pentru aceşti ani minunaţi. Lumea se poartă frumos cu mine şi mă bucur de susţinerea voastră" - Simona Halep, la interviul de pe teren, citată de News.ro.





S-ar putea să te intereseze și:

Pentru calificarea în turul al doilea de la Australian Open, Simona Halep va primi 105.000 de dolari australieni (65.000 de euro) şi 70 de puncte WTA.

În urma acestei victorii, Halep conduce cu 2-1 în meciurile directe cu Kanepi. Simona Halep (1 WTA) și Sofia Kenin (SUA - 37 WTA) nu s-au mai întâlnit până acum în circuitul WTA. O vor face însă în turul al doilea de la Australian Open.

Bucuria Simonei după ultimul punct al partidei de pe Margaret Court Arena:

Aici poți urmări un rezumat al partidei Halep vs Kanepi:











Desfășurarea LiveText a partidei Simona Halep vs Kaia Kanepi:







6:2 Dubla greseala - nu e tocmai debutul de game dorit de Kaia...Dintr-o pozitie joasa, Simona rateaza un rever, este 15-15. Inalta fiind, Kaia nu indoaie suficient picioarele, iar mingea se opreste in fileu: 15-30. Apar primele doua mingi de meci: 15-40. După două ore și 11 minute, Simona Halep se impune și merge în turul doi de la Australian Open...







5:2 Serviciu cu mult kick: 15-0 pentru Halep. Lasata pe spate, Simona trimite in aut un forehand (15-15). Kaia o ajuta si ea, aut de jumatate de metru: 30-15. Reverul gaseste coltul terenului, iar Kanepi nu mai poate returna: 40-15. Simona isi face serviciul, iar tabela s-a modificat inca o data: este 5-2 in decisiv pentru liderul mondial







Aproape 4 minute au trecut de la disputarea ultimului punct...







La 4-2, intr-un moment foarte bun al Simonei, Kaia cere ajutorul fizioterapeutului (medical time-out), pentru o problema la un deget. Sa speram ca momentul nu o va scoate din ritm pe Halep...







4:2 Simona comenteaza, se agita, isi doreste in mod evident sa joace cat mai bine. Kaia gaseste contre pied-ul, este 30-0. Kanepi joaca formidabil, 40-0. Nu doreste sa prelungeasca schimburile. Rateaza insa un backhand, 40-15. Inghesuita pe rever, Kaia greseste, iar game-ul se strange (40-30). Da, Simona egaleaza de la 40-0! Poate acesta ar fi momentul unui break? Minge de break, Kaia da semne evidente de oboseala. Daaaa! Vine break-ul, este 4-2 pentru Simona in decisiv. A fost sigura pe picioare, a ratat putin, iar Kaia este in vizibila pierdere de energie...







3:2 Inspirata, Simona alege tot lovitura in lung de linie: 15-0. Serviciul are mult efect, iar Kanepi este incomodata: 30-0. Venita la fileu, Halep este pasata de Kaia cu reverul (30-15). Dreapta inversa: 40-15 pentru liderul mondial. Cata diferenta intre Simona de acum si cea din primul set...Halep trimite o minge inalta, iar Kaia rateaza pasii si trimite in plasa. Este 3-2 pentru Simona in decisiv







2:2 Kaia este nemiloasa din preajma fileului, iar Simona comenteaza inca o data la adresa jocului sau. Kaia bifeaza un as, 40-0. Deocamdata, Kaia nu scapa inca de game-ul de serviciu (40-15). Retur in afara terenului, este 2-2 in acest moment







2:1 Serviciu bun, cu adancime, Kanepi returneaza in aut (15-0). Apoi vine asul cu numarul 5. Kaia trimite violent, iar mingea il loveste pe unul din copiii de mingi. Sigura pe ea, Simona isi castiga fara nicio emotie serviciul, iar acum conduce cu 2-1







1:1 Dupa un serviciu precis, Kaia trimite precis cu dreapta in cross lung (15-0). Din deplasare, Simona gaseste doar fileul, iar apoi isi da una cu racheta in picior. Dubla greseala: 30-15. Kaia are deja 48 de erori nefortate pana in acest moment. 40-30: rever pe linie, nicio speranta pentru Halep. Fileul tine mingea in tereului lui Kanepi, 40-40, ar putea fi un moment bun pentru Simona...Rever in aut al Simonei, o sansa buna a fost irosita. Cum a ajuta Kaia ultimele puncte: lovituri incredibile, pe linie, a lovit cu o lejeritate formidabila. Este 1-1 in decisiv







1:0 Decisivul a inceput cu Simona la serviciu. Da, forehand in lung de linie minunat, 15-0 pentru Halep. Serviciul al doilea are mult efect, 30-0. Inca o data serveste bine Halep, 40-0. Retur direct castigator al lui Kanepi - backhand superb in lungul liniei. As al Simonei, este 1-0 in favoare ei. A fos un game solid, datator de sperante...







Cele doua jucatoare au cerut pauza de vestiar, meciul va fi reluat in cateva minute...In setul al doilea, Simona a inchis robinetul erorilor nefortate - a avut doar 4...







6:4 "Misca-te odata, cap sec!", a putut fi auzita Simona...Apoi, la urmatorul punct, da putin cu racheta de suprafata de joc, fara sa fie insa nevoie sa fie avertizata...Din interiorul terenului, Halep trimite in lung de linie: 30-30. Apoi, strange pumnul. Minge de set pentru Halep, Kaia a trimis mult in aut...Desi lupta exemplar, Simona nu poate castiga punctul, Kaia a fost de netrecut la fileu - egalitate. Retur direct castigator, a doua minge de set pentru Halep....Poate de data asta! Retur moale, nu a impins suficient in picioare, mingea de set s-a evaporat...Inca un serviciu bun, puternic, avantaj Kaia. Dupa o dreapta inversa, Simona inchide punctul cu un smash - inca o egalitate. Simona incepe sa gaseasca unghiurile, iar asta se vede: a treia minge de set. Da! Asa trebuie jucat cu o sportiva de forta...Din pacate serviciul o salveaza pe Kaia - egalitate. Halep se apara formidabil, Kanepi cedeaza - a patra minge de set...Da!!! Setull ii revine Simonei, vom avea decisiv...







5:4 Halep incepe sigur game-ul (15-0). Neinspirata la fileu, Halep pierde punctul - cate optiuni avea! Revine apoi cu un contre-pied (30-15). Forta nu inseamna totul, iar Kaia o arata in doua randuri - trimite mult in aut. Game al Simonei, se face 5-4 in favoarea ei...







4:4 Da, din deplasare, Kaia nu mai gaseste unghiul corect (0-15). Il gaseste insa la urmatorul punct, dreapta inversa de manual: 15-15. Inca o eroare a lui Kanepi, ar putea fi un moment bun pentru Simona (15-30). Kanepi este inspirata, gaseste varianta corecta, egalitate (30-30). Minge de break, dupa un retur lung, apasat, al Simonei. Kaia o anuleaza cu un as, Halep mai are dreptul la o singura reluare oficiala. Al doilea as consecutiv, de aceasta data la teu. Se face 4-4, cat de mult a ajutat-o serviciul pe Kaia intr-un moment foarte greu...







4:3 Da, un prim schimb in care o vedem pe numarul unu mondial! Simona castiga punctul cu o dreapta inside-out (15-0). Kaia returneaza apasat, are initiativa, iar egalitatea revine (15-15). Kanepi gaseste linia, iar Simona nu mai poate returna: 15-30. Moment dificil pentru Halep, resimte presiunea. Dintr-o defensiva disperata, Halep gaseste minunat linia cu un forehand, ce lovitura! Intrata in teren, Simona face diferenta cu o dreapta in cross lung: are minge de 4-3. Da, se face 4-3, a fost un moment importat peste care Halep a trecut cu bine. Ce bine ar pica acum un break...







3:3 Kanepi serveste de nereturnat in doua randuri (30-0). Intrata in teren, gaseste perfect contre-pied-ul: 40-0. O eroare cu dreapta inversa, face si Halep primul punct in acest game (40-15). Game perfect pentru Kaia, este 3-3 in setul al doilea







3:2 Pare o mica schimbare: Halep conduce schimburile, este 30-0. Nu! De pe mediana Halep trimite mult in aut: 30-15. Kaia mai face un cadou, <rachetele> ei nu mai gasesc la fel de bine terenul...Pe un serviciu doi foarte moale, Kaia isi mai trece in statistica o lovitura castigatoare. Simona trece in avantaj pe tabela, a fost un game in care a aratat ceva mai bine jocul ei, a fost mai agresiva, iar tenisul a recompensat-o...







2:2 Ceva trebuie schimbat din mers, Kaia sa nu se distanteze pe tabela. Nu este inca nimic pierdut, dar atitudinea aceasta defensiva nu poate produce mare lucru in fata unei sportive precum Kanepi...La 15-30, Kaia face inclusiv pasul la fileu, acolo unde castiga cu eleganta un punct (30-30). Backhandul trimite mingea in plasa, 40-30 pentru Kaia. Da, deplasata putin, Kanepi isi arata limitele: egalitate la 40. Dintr-o pozitie ideala, Kaia trimite in inaltul tribunei - sa speram ca niciun spectator nu a fost afectat...Dubla greseala, Kanepi da o mana de ajutor...Sa fie primit! Simona nu a facut insa nimic special, nu poate sta doar la erorile adversarei...







1:2 Dupa un serviciu bun, Simona trimite in lung de linie cu forehandul (30-15). Kanepi gaseste insa culoarul bun, este 30-30. Game dificil pentru liderul mondial. Da, de la doi metri si ceva din spatele liniei de fund nu sunt prea multe de facut, ca doar nu esti Nadal...Minge de break pentru Kanepi...Break pentru Kaia, este pe tot terenul, ofensiva, inspirata...







1:1 Kaia ajunge tarziu la o minge si trimite in fileu cu reverul (0-15). Simona se apara bine, grupat, dar nu poti rezista la infinit asa, mereu sub asediu. Halep trebuie sa faca pasul in fata, sa ii taie elanul adversarei...Din fericire, Kaia mai si rateaza (30-30). Degeaba te intinzi si respingi la sacrificiu, adversara tot vine peste tine, 40-30. Game care ii revine lui Kanepi, este 1-1. Se joaca dupa aceleasi coordonate, Kaia in atac, Simona in defensiva...







1:0 Setul doi incepe bine pentru Simona, cu un game de incredere castigat la 15







Pana in acest moment, Simona nu a aratat ca ar fi invatat ceva de la infrangerea de la US Open: mult in defensiva, nu si-a asumat riscuri, a lasat-o pe adversara sa isi puna in evidenta jocul in forta...





6-7(2) Kaia construieste perfect punctul si il inchide cu un smash (0-1). Rever in lung de linie: 2-0 pentru Kaia. Tot din defensiva, Simona nu cauta sa schimbe ceva, sta la mana adversarei...Serviciu bun la exterior, 2-1 pentru Kanepi, primul punct castigat de Halep. Deranjata de kick, Simona returneaza in aut (3-1 pentru Kaia). Kanepi este pe tot terenul si conduce meritat cu 4-1. Prea putin tenis ofensiv din partea Simonei...Terenurile se vor schimba la 5-1 pentru Kaia: rezultatul arata exact ce se intampla pe teren...Serviciu bun, inca un punct pentru Simona (5-2). Patru mingi de set pentru Kaia. Este fructificata chiar prima, dupa o scurta de mare efect, aplaudata de intreaga asistenta..Kanepi a fost jucatoarea mai bun, iar tabela confirma acest lucru







6:6 Simona cere reluare oficiala, dar mingea este fix pe tusa (0-15). Kanepi conduce schimburile, trimite cum stie ea mai bine: in forta, iar acum este 0-30. Moment greu pentru Halep. O eroare nefortata a adversarei, dar pericolul tot nu a trecut (15-30). Kaia trimite violent, insa cu rama, iar autul este de cativa metri (30-30). Simona se apara excelent, trimite inca o data inapoi, iar Kanepi rateaza: minge de 6-6. Dreapta inversa de manual, ce unghi a gasit Kanepi...Egalitate, game-ul ramane unul cu mare suspans. Prima minge de set pentru Kaia: a condus schimbul si a profitat de pasivitatea Simonei...Kaia face exces de zel si nu gaseste iar terenul: egalitate. Este nevoie de variatie in jocul Simonei...A doua minge de set: Kaia face ce vrea pe teren, este agresiva, iar Halep mai mereu in defensiva...Kanepi incearca o lovitura castigatoare din aparare, mingea se duce in aut - a doua minge de set salvata de Halep...Ce final de set avem! Primul serviciu o ajuta in sfarsit pe Simona: are minge de 6-6. Contre-pied inspirat al Simonei, strange pumnul, vom avea tiebreak





Senzatia este aceea ca Simona ar putea sa faca mai mult cu unghiurile: sa le caute, sa o scoata pe Kaia din zona de confort, de acolo de unde trimite violent, fara sperante pentru defensiva liderului mondial...







5:6 Halep joaca mult pe mediana, o pune in evidenta pe adversara, norocul este acela ca mingea trimisa de Kaia nu gaseste terenul (0-15). Kanepi deseneaza un unghi foarte bun, egalitate (15-15). Reluarea oficiala arata un aut milimetric pentru o minge a Simonei: 30-15. Serviciu foarte bun la exterior, 40-15. Halep continua sa nu o deplaseze pe Kaia, iar aceasta trimite din ce in ce mai puternic: 5-4 pentru sportiva din Estonia







5:5 Imobila, Kaia nu isi face bine pasii pentru o dreapta inversa (15-0). Serviciul este cu mult kick: 40-0. Game alb, Halep nu a resimtit presiunea, a fost un game alb







4:5 Simona comenteaza pentru prima data dupa o eroare (15-0). Urmeaza un serviciu a la John Isner (30-0). Si inca unul, este 40-0 (181 km/h a fost cel mai rapid de pana acum). Fara emotii, Kaia isi face serviciul si conduce acum cu 5-4. Urmeaza un prim moment de presiune pe umerii Simonei: va servi pentru a ramane in primul set...







4:4 Incredibil se apara Simona, iar lobul ei prinde terenul (15-0), a fost cel mai frumos schimb de pana acum. Halep insista pe reverul adversarei, tactica da roade (40-15). Din apropierea fileului, Kaia trimite atat de puternic incat mingea nu mai prinde terenul: este 4-4







Se vor schimba mingile, Simona va servi cu unele noi. De la acest punct, mingile vor fi schimbate la fiecare noua game-uri







3:4 Loviturile puternice ale lui Kanepi nu pot fi ajunse de Simona (15-0). Inca o eroare de pe rever, 30-0 pentru Kaia. Fileul arunca o minge in afara terenului: 30-15. Accelerare teribila pe o dreapta in cross: ce lovitura din partea lui Kanepi...(40-15). Rever in lung de linie, defensiva Simonei a cedat: este 4-3 pentru Kanepi







3:3 Kanepi forteaza pe lung de linie, insa mingea se opreste in reclama celor de la Kia...Deplasata stanga-dreapta, Kaia nu mai gaseste terenul. Mobilitatea nu este tocmai capitolul la care adversara Simonei sa exceleze. Vine si un as al liderului mondial (40-0). Game alb, este 3-3. Urmeaza celebrul game sapte, poate vine cu un break, cine stie?







Dupa un inceput mai ezitant, Kanepi pare sa-si intre in ritm, acela de care ne amintim din primul tur de la US Open. Simona nu trebuie sa o lase sa capete incredere. Este nevoie de asumarea unor riscuri, de mingi lungi, cat mai aproape de baseline...







2:3 Kaia isi regaseste ritmul la serviciu (30-0), mingea pare abuzata atunci cand pleaca din racheta ei (40-0). La 40-0 este cel mai bun moment pentru o dubla greseala (40-15). Nu e problema, Kaia trimite violent, iar gameul nu are timp sa se complice: 3-2 pentru Kanepi







Meciul este mutat intr-o fereastra mica, iar noi o auzim pe Simona care ne povesteste ce a facut de Sarbatorile de Craciun...Minunat moment!







2:2 Doua erori din partea Simonei, game-ul intra intr-o zona mai cenusie pentru sportiva noastra. Vine si a treia, dupa un retur violent al adversarei (0-40). Rebreak la zero: Kanepi a facut diferenta cu o dreapta inside-out demna de meciurile din ATP...







Lume multa inca intra in arena, berea este la locul ei de cinste







2:1 Simona face diferenta cu reverul in lung de linie (0-15). Halep returneaza lung, cu adancime, Kanepi nu poate trimite peste fileu (0-30). Cu un pas in teren, Kaia loveste precis si puternic cu backhandul, nimic de facut pentru defensiva Simonei (15-30). Inca un retur agresiv din partea sportivei noastre, doua sanse de break, primele din aceasta partida. Simona nu se lasa suficient pe picioare, iar reverul se duce mult in aut, prima minge de break a disparut. Serviciu cu kick, continuare cu reverul in lung de linie - Kanepi egaleaza la 40. Halep sta bine pe picioare, schimbul lung ii revine - a treia sansa de break. A treia oara a fost cu noroc, precum in basme: Simona face breakul, conduce cu 2-1 si urmeaza la serviciu...







1:1 Halep serveste bine, iar schimbul de trei lovituri ii revine, dupa o eroare nefortata a adversarei (15-0). Inca un serviciu inspirat (30-0). Se ajunge rapid la 40-0, un game bun pana acum pentru liderul mondial. Game alb, este 1-1







0:1 Partida incepe cu Kanepi la serviciu. Simona castiga primul punct al partidei (0-15). Kaia face pasul la fileu de la primele schimburi. Game-ul este unul echilibrat (30-30). Primul schimb mai lung al disputei i-a revenit jucatoarei din Estonia. Se intra in prelungiri (40-40). Se joaca deja de peste trei minute (desigur, Eurosportul nu are inca meciul in direct, se lasa asteptati...Dar parca ne-am obisnuit, nu? Asa e la fiecare Grand Slam). Cu ceva emotii, Kanepi isi face serviciul si conduce pentru prima data pe tabela







Simona si Kaia se afla la incalzire







Multi romani in arena, suntem siguri ca ii vom putea auzi pe durata partidei ce sta sa inceapa







Cele doua jucatoare au intrat pe Margaret Court Arena











Simona Halep





Locul 1 WTA, 27 de ani

Născută la Constanța

Înălțime: 1,68 metri

Greutate: 60 kg

A câștigat 68% din meciurile disputate în carieră

A adunat din tenis $28.145.579

Victorii/înfrângeri în carieră: 327-151







Ce rezultate a avut anul trecut la Grand Slam-uri:





Australian Open: finalistă

Roland Garros: câștigătoare

Wimbledon: turul trei

US Open: turul întâi







Kaia Kanepi





Locul 70 WTA, 33 de ani

Născută la Haapsalu

Înălțime: 1,8 metri

Greutate: 74 kg

A câștigat 54% din meciurile disputate în carieră.

A adunat din tenis $.569.390.

Victorii/înfrângeri în carieră: 215-182







Ce rezultate a avut anul trecut la Grand Slam-uri:





Australian Open: turul trei

Roland Garros: turul întâi

Wimbledon: turul întâi

US Open: turul patru.



Reamintim că Simona Halep are de apărat 1300 de puncte la Melbourne, după ce în urmă cu an de zile a disputat finala de la Australian Open, pierdută împotriva danezei Caroline Wozniacki.